**Sociālās pediatrijas centra jauno mācību telpu atklāšana**

Latvijas Universitātes (LU) Jauno tehnoloģiju un inovāciju dienā, šā gada 17. maijā tiks sperts nākamais solis turpmākai LU Akadēmiskā centra attīstībai. Akadēmiskajā centrā ieplānota veselības aprūpes, inovāciju, studentu prakses un pētniecības bāze – Veselības māja ar tajā iekļautu Bērnu centru. Bērnu centra pirmā pamatiestrādne ir LU Medicīnas fakultātes (MF) Sociālās pediatrijas centrs, kura jaunās mācību telpas Zinātņu mājā atklās 17. maijā plkst. 11.30.

Klasiskā medicīna aplūko bērna anatomiju un fizioloģiju, savukārt sociālā pediatrija izzina bērna uzvedību, attīstību un iekļaušanos sabiedrībā. Jaunās Sociālās pediatrijas centra telpas kalpos kā mācību bāze LU Medicīnas fakultātes topošajiem ārstiem un māsām, LU Pedagoģijas, psiholoģijas un mākslas fakultātes topošajiem psihologiem, sociālajiem pedagogiem un speciālajiem pedagogiem, kā arī nozares praktiķiem, kas centrā varēs veikt savu profesionālo pilnveidi tālākizglītības formā. Studentus izglītos studentus multi-sensorās terapijas izmantošanai darbā ar bērniem, kam ir īpašas vajadzības, kā arī autiskiem un hiperaktīviem bērniem.

Sociālās pediatrijas centra mācību telpas atklāšanas pasākumā MF vadība nāks klajā ar iniciatīvu un skaidros ieguvums dzīves kvalitātes paaugstināšanā mazajiem pacientiem, ja Latvijā tiktu ieviesta skrīninga sistēma iespējami agrīnai terapijas uzsākšanai.